شیعہ مسلمانوں کی ٹارگٹ کلنگ کے خلاف دھرنا

شیعہ ہزارہ ٹارگٹ کلنگ کے خلاف گذشتہ دو روز سے احتجاجی دھرنا جاری ہے۔

خبر کا کوڈ: 1007

تاریخ: 03 April 2018 - 22:47

مقدس دفاع نیوز ایجنسی کی بین الاقوامی رپورٹر رپورٹ کے مطابق پاکستان کے شہر کوئٹہ کے علاقے علمدار روڈ شہداء چوک پر گذشتہ دو روز سے دہشتگردی کے خلاف احتجاجی دھرنا جاری ہے۔ اتوار کے روز کوئٹہ کے مرکزی علاقے اور بھاری سکیورٹی کی موجودگی میں قندھاری بازار میں دہشتگردوں کی فائرنگ سے ایک شیعہ ہزارہ مسلمان نذر حسین شہید جبکہ گل حسین زخمی ہوگیا تھا، مذکورہ واقعے سمیت گذشتہ ایک مہینے سے جاری ٹارگٹ کلنگ کے پے در پے واقعات کے خلاف شیعہ ہزارہ قوم کی جانب سے احتجاجی دھرنا دیا گیا ہے۔

دھرنے کے شرکاء کا مطالبہ ہے کہ شیعہ ہزارہ قوم کی قتل و غارت گری میں ملوث دہشتگردوں کو گرفتار کرکے قرار واقعی سزاء دی جائے۔ یہ دھرنا ایسے میں دیا گیا ہے کہ جب حکومت مٹھی بھر تکفیری دہشتگردوں کو لگام دینے میں بری طرح ناکام ہو گئی ہے۔

پیغام کا اختتام/